Tüüp 100 (püstolkuulipilduja)
Tüüp 100 (jaapani keeles 一〇〇式機関短銃, Hyaku-shiki kikan-tanjū) on Jaapani püstolkuulipilduja. Seda kasutati teises maailmasõjas ning see on siiani ainus Jaapanis toodetud püstolkuulipilduja. Relvast on kaks varianti, mida Ameerika Ühendriikide ja Suurbritannia eksperdid nimetasid Tüüp 100/40-ks ja Tüüp 100/44-ks. Esimesest mudelist valmistati parašütistidele väikeses koguses ka kokkupandava kabaga relvi, mida liitlased nimetasid Mereväe Tüüp 100-ks.